VANTAAN KIHLAKUNNANVIRASTON		LAUSUNTO
SYYTTÄJÄOSASTO	2.9.2005

Oikeusministeriö
Kriminaalipoliittinen osasto
PL 25
00023  valtioneuvosto

Asia: 	Vantaan kihlakunnanviraston syyttäjäosaston toimistohenkilökunnan lausunto syyttäjälaitoksen rakenne- ja resurssityöryhmän loppumietintöön (5/66/2004 15.6.2005).

Otamme kantaa pääosin toimistohenkilökuntaa koskeviin asioihin.

	Lausunnossa on lähdetty liikkeelle siitä, että resurssilaskelmat pohjautuvat diaariin. Käsityksemme mukaan laskentaperusteena tulisi huomioida ensisijaisesti pöytäkirjojen määrä. Tällä kyetään poistamaan mahdolliset diariointikäytäntöjen erot ja se, että useita yksiköitä sisältävien yt-alueiden sisällä pakostakin samalla vastaajalla on  useampia diareita kuin vähän yksiköitä sisältävissä yt-alueissa.  Tällä on merkitystä, kun toimistohenkilökunnan  resurssilaskelmassa on lähdetty melko suoraan liikkeelle syyttäjien määrästä.

Meillä ei ole huomauttamista kohdassa 3.4 esitettyyn toimistohenkilökunnan tehtävien kuvaukseen.

Huomauttamista on siihen, miten resurssilaskenta tehdään. Käsityksemme mukaan se tulee tehdä ainoastaan tehtävien perusteella ei sen mukaisesti millaiset ovat tämän hetkiset resurssit. Ne tulee pitää selkeästi erillään. On eri asia millaisella aikavälillä resurssit kyetään tasaamaan. Laskentaperusteiden muuttaminen myöhemmin on hyvin vaikeaa. Toisaalta laskentaperusteissa ei tule huomioida eri syyttäjien erilaisia työtapoja. On alueiden sisäinen asia mitä katsotaan järkeväksi kenellekin tehtäväksi. Jos jossakin halutaan sanella ei se voi olla peruste lisäresursseihin, koska se tapahtuu muiden yksiköiden kustannuksella.

Lausunnossa ei ole mitenkään eritelty tarkemmin perusteita miksi syyttäjämäärän noustessa laskee tarvittavan toimistohenkilökunnan määrä eli suhdeluku muuttuu suhteesta 1/2. Käsityksemme mukaan tällaisia perusteita ei myöskään ole olemassa. Ei ainakaan niin laajasti kuin nyt laskentaperusteena on käytetty. Peruste ei voi liittyä pelkästään sijaistamiseen, koska esim. toimipisteiden aukioloaikojen osalta tulee käyttää harkintaa sen mukaisesti mikä on tarve ja käyttää hyväksi mahdollisuuksia sijaistaa yt-alueen sisällä. Kun suurempiin yksiköihin suunnitellaan lisättäväksi  hallinto- ja taloustehtäviä tulisi se päinvastoin huomioida resurssilaskelmassa. Ei ole tasapuolista, että tehtävien määrät ovat jo resurssilaskelmassa eri suuruiset. 

Tämän vuoksi tulisi ainakin kohta, jossa on syyttäjiä 10-15 jakaa uusiin ryhmiin. Tämä ei myöskään koske kovin monta yksikköä. Laskentaperusteen tulisi olla esim. 10-12 syyttäjää 5 toimistosihteeriä ja 13-15 syyttäjää kuusi toimistosihteeriä. Tällöinkin olisi enemmän tehtäviä ja syyttäjiä per toimistohenkilökunta kuin pienissä yksiköissä. 

Tämä tulee huomioida myös liitteenä 8 olevassa laskelmassa. Lausunnosta ei ilmene mihin perustuu pyöristys. Saman suuruisissa kokonaisluvun ylityksissä on pyöristetty ylös ja alaspäin. (Raahe ja Jyväskylä vs. Nurmes). Pyöristysmenettely suosii myös selkeästi yt-alueita, joissa on paljon yksiköitä, kun pyöristys tehdään ylöspäin. Kun syyttäjien osalla ei ole tehty resurssijaottelua yksiköittäin katsomme, että jaotteluperusteena tulisikin olla yt-alueen koko. Liitteestä myös ilmenee edellä mainitut asiat. Tämän hetkinen syyttäjien ja sihteerien suhdeluku poikkeaa hyvin voimakkaasti eri puolilla maata. Itä-Uudellamaalla se on alhaisin eli 0,40 ja korkein Lapissa, jossa se on 0,81. Tätä ei ole korjattu edes kunnolla tarvesuunnitelmassa, jonka mukaan alhaisin lukema olisi Helsingissä eli 0,33 ja korkeimmaksi on laskettu 0,50 usealla yt-alueella. Pyöristysten jälkeen alhaisin suhdeluku on edelleen Helsingissä 0,35 ja korkein Etelä-Pohjamaalla 0,66.

 Tiivistäen tulee resurssilaskelma perustaa samaan työmäärään. Eri asia on se millaisella aikavälillä tätä tavoitellaan. Jos perusteena käytetään muuta kuin työmäärää tulee se selkeästi ilmaista eikä käyttää yleisluonteisia viittauksia.

Vantaan syyttäjäosaston kansliahenkilökunta

Maarit Fallström                             Sirpa Helin
toimistosihteeri                               toimistosihteeri

Tiina Kokkonen                               Linda Leskinen
toimistosihteeri                                osastosihteeri

Riitta Ruostelammi                          Leea Stenberg-Nevala
toimistosihteeri                                toimistosihteeri

_______________________________________________________________________________
	
	+ Kielotie 21, PL 98	( Puh 010-362 1200
	     01301  VANTAA	     Fax 010-362 1240